Lisa Camillo

Lisa Camillo est una regista, produtora e iscritora sardu-australiana. Est connota pro àere iscritu, prodùidu e dirigidu Balentes - The Brave Ones, Italy's Covid Hotline e The Sardinian Factory of Death. Sas publicatziones suas includent Una Ferita Italiana (Una ferida italiana), libru subra de sas bases militares in Sardigna e s'efetu issoro subra de sas populatziones locales.

 Educatzione 
At incumintzadu sos istùdios suos cun una làurea in criminologia in su 2000, in s'Universidade RMIT de Melbourne. A pustis s'at pigadu unu diploma post-làurea in antropologia in s'Universidade de Melbourne e in su 2010 at retzidu una làurea magistrale in S'isvilupu internatzionale e assistèntzia umanitària in sa matessi universidade.

 Carriera 
A pustis de sa làurea, at traballadu in comunidades aborìgenas cun su Ministeru de sa Salude de su Galles de su Sud Nou.

A pustis at istudiadu in sa Sydney Film School. In su 2018, ant publicadu su documentàriu suo Balentes - The Brave Ones. Su documentàriu l'ant presentadu in su Lavazza Italian Film Festival (2018), in su Chelsea Film Festival (2020), in su Newcastle Italian Film Festival (1929), in su Italian Film Festival USA (2019), in su Life After Oil Film Festival (2019)  e in s'Uranium International Film Festival Berlin (2020).

Su libru suo Una Ferita Italiana (Una ferida italiana) l'ant publicadu in su 2019 e est basadu subra de su documentàriu. At fintzas pigadu parte a s'iscritura de unu libru subra de sa violèntzia domèstica: Postcards from Tomorrow: A Collection of Letters.

In su 2019, l'ant invitada a chistionare in su parlamentu italianu pro discùtere cun su ministeru de sa difesa e de sa salude subra de unas cantas de sas chistiones evidentziadas dae su documentàriu suo pro megiorare sa situatzione de sa Sardigna.

In su ghennàrgiu de su 2020, Camillo at retzidu su tìtulu de membru onoràriu dae s'A.N.V.U.I. - Assòtziu Natzionale de sas Vìtimas de s'Uràniu Impoveridu, pro sa batalla sua contra a s'OTAN cun su film e su libru suo.

In su 2020, Camillo at traballadu cun Aljazeera pro creare unu documentàriu subra de un'istòria de su COVID-19 in Milanu, Itàlia, chi si narat Italy's Covid Hotline (Hotline Covid de s'Itàlia).

In su 2021, sa chirca sua subra de s'impreu de uràniu impoveridu dae s'OTAN in gherra e in sas bases militares sardas l'ant presentada comente proa pro sos casos de tribunale de Teulada contra a sos generales militares italianos.

 Publicatziones iscritas 




 Filmografia 
AnnuTìtuluAcreditada comentePrèmiosRegistaIscenegiadoraProdutoraDiretora de fotografia2013Live Through ThisEjaNonoEjaEjaCourage Curiosity Compassion Documentary Award and Film Ink Best Music Award dae s'Australian Guild of Screen Composers
1st Class Award in sa tzerimònia de su Prèmiu "Tech-ex Cup" in s'Universidade de Mèdios e Comunicatzione de Zhejiang2015BoneshakerEjaEjaNonoEjaFinalista in su 44u CMAA Country Music Video Clip Awards de s'Australia2016RequiemEjaEjaEjaEja2018Balentes – The Brave OnesEjaEjaEjaNonoBinchidore de su Prèmiu pro su Mègius Documentàriu subra de sos Deretos Umanos in su Life After Oil International Film Festival, 2019
Binchidore de su Prèmiu Best Feature Documentary in s'International Uranium Film Festival, Berlinu, 2020

Binchidore de su Prèmiu de mèritu in sos Impact Docs Awards, 20202020Italy Covid HotlineEjaEjaEjaEja2020WitnessNonoNonoEjaNono2022The Sardinian Factory of DeathEjaEjaEjaEja

 Riferimentos 

 Ligàmenes esternos 




Categoria:Biografias
Categoria:Registas cinematograficos
Categoria:Iscritores sardos
Categoria:Iscrittores feminas